cyanic-selkie/wikianc huggingface dataset:
Andrew Bonar Law
Konservativ partileder
I 1911 fratrådte Arthur Balfour som leder for Torypartiet og da det ble en fastlåst situasjon mellom Chamberlain og Walter Hume Long ble Law takket være sin formidlende holdning i november valgt til ledere som kompromisskandidat.
I årene før første verdenskrigs utbrudd viet Law seg mest til tollspørsmålet og spørsmålet om Home Rule for Irland. Han hadde et tydelig standpunkt på at Home Rule forutsatte at Ulster ble utskilt fra det øvrige Irland.
I januar 1913 erklærte han at ingen matvaretoller skulle innføres, med mindre velgerne uttalte seg for slike. Den 2. august 1914 lovet Law og Lord Lansdowne den sittende liberale regjeringen de konservatives støtte dersom Storbritannia skulle tre inn i krigen på Frankrikes og Russlands side.
Verdenskrigen
Han ble med i koalisjonsregjeringen under krigen som koloniminister i juni 1915 og ble også medlem i regjeringens krigskomité. I desember 1916 ble han tilbudt statsministerposten, men avstod da til fordel for David Lloyd George Han inngikk i Lloyd Georges regjering som finansminister og underhusleder, mens han beholdt sin plass i krigskomitéen.
Etter krigen, statsministertiden
Ved valget etter krigsslutt i 1918 vant de konservative stort og øket sin majoritet. Ved regjeringens nydannelse i januar 1919 skiftet Law fra finansministerposten for den mindre krevende posten som Lord Privy Seal, men forble underhusleder.
Han fikk diagnosen strupekreft og trakk seg som statsminister 19. mai 1923. Han ble etterfulgt av Baldwin. Han døde av kreft senere samme år.
1991 Darwin
1991 Darwin er en hovedbelteasteroide og går i bane innenfor asteroidefamilien Flora. Den ble oppdaget 6. mai 1967 av Carlos Ulrrico Cesco og Arnold Richard Klemola ved Complejo Astronómico El Leoncito i El Leoncito.
Dublin lufthavn
Dublin lufthavn, eller Aerfort Bhaile Átha Cliath på irsk, drives av Dublin Airport Authority. Den ligger ca. 10 km nord for selve Dublin i Collinstown, i Fingal. Flyplassen er den travleste flyplassen i Irland med over 23,2 millioner passasjerer i 2007. Flyplassen er også hovedbase for Irlands "flag carrier" Aer Lingus og lavprisselskapet Ryanair og Norwegian Air International.
Den er én av to lufthavner i Europa som har toll- og immigrasjonssjekk før avreise på flyvninger til USA.
Svevende ord bibelsenter
Svevende Ord Bibelsenter er navnet på parodimenigheten som presenteres på den satiriske nettsiden Herregud.com, som ved gjentatte anledninger har blitt truet med politianmeldelse på grunn av påstander om blasfemi. Svevende Ord har vært på Internett siden 1999.
Nettstedets budskap
I et intervju sier innehaveren: «Den parodierer det jeg kaller karismatiske og ultrakonservative menigheter i Norge(...)Jeg opplever at de har et hat mot de som ikke deler de kristnes livssyn, og jeg synes det er rart hvor opptatt kristne kan være av homofili. Ingen synd er verre, virker det som. Jeg mener de kan begynne et annet sted, med å ta onanistene, for eksempel.»
Svevende Ord vs. Levende Ord
I 2002 ble nettstedet truet av Levende Ord med anmeldelse for brudd på Almindelig borgerlig Straffelovs paragraf 135a, som handler om hetsing av folkegrupper. Trusselen fikk medieomtale, men ble ikke gjennomført.
Levende Ord har gjentatte ganger uttrykt misnøye ved Svevende Ords aktiviteter. Levende Ords talsmann kom med uttalelser som: «Siden er absolutt en forhåning», «''Faren er at mennesker begynner å se på kristen tro som et sosialt avvik. Unge kan komme til å tro at kirken og kristendommen bare er noe tull.» og «(...) kan føre til at autoriteter ikke blir tatt seriøst.»''
Innehaveren av Svevende Ord har besvart kritikken med: «''Jeg har i utgangspunktet full respekt for kristne mennesker. Men når enkelte kan tillate seg å mene at homofili er en sykdom, og at alle som ikke tror havner i det evige helvete, da har det gått for langt. Jeg synes heller ikke mye om at kristne skal reise verden rundt og fortelle alle andre at det de tror på er feil.''»
Lode Wouters
Lode Alphonse Wouters (født 27. mai 1929 i Antwerpen, død 25. mars 2014 ) var en belgisk syklist som deltok i de olympiske leker 1948 i London.
Wouters ble olympisk mester i sykling under Sommer-OL 1948 i London. Han var med på det belgiske laget som vant landeveisrittet over 194,6 kilometer. De andre på laget var Leon De Lathouwer, Eugène Van Roosbroeck og Liévin Lerno. I det individuelle rittet ble han nummer tre.
Han vant sykkelrittet Paris–Tours i 1951 og 1955.
Lervik
Lervik er et tettsted i Fredrikstad kommune i Østfold. Tettstedet har innbyggere per 1. januar, og ligger 14 kilometer nordvest for Fredrikstad sentrum. Siden 2003 omfatter SSBs definisjon av tettstedet også Engelsviken. I forrige århundre besto Lerviks befolkning stort sett av bønder og fiskere, mange av de beste hvalskytterne kom fra Lervik og flere har relasjoner til Sør-Afrika gjennom hvalfangst. I dag fremstår Lervik som en forstad til Fredrikstad, og et hytte- og badeparadis.
Phillyrea latifolia
Phillyrea latifolia er en eviggrønn busk i oljetrefamilien.
Den har en tett vekst og blir opptil ni meter høy. Unge blader er eggformede, mens eldre blader er lansettformede til elliptiske; de er mørkegrønne og læraktige med sagtannet eller helrandet kant og har 7–10 par godt synlige sidenerver. Arten kan skilles fra den snarlike Rhamnus alaternus på at bladene er motsatte. Blomstene er hvite, og frukten er et blåsvart, kjøttfullt bær uten spiss.
Phillyrea latifolia vokser i åpen skog, maquis og på steinete steder. Den er utbredt i hele middelhavsområdet.
TNT (band)
TNT er et norsk hardrock/heavy metal-band som ble startet i Trondheim i 1982 av Dag Ingebrigtsen, Ronni Le Tekrø, Steinar Eikum og Morten «Diesel» Dahl.
TNT slapp sitt første album allerede samme året bandet ble stiftet. Dette er bandets eneste album med norske tekster. TNT fikk en hit med sangen «Harley-Davidson». I august 1983 kom Morty Black inn i stedet for Steinar Eikum på bass, og året etter ble amerikanske Tony Harnell TNTs nye frontmann. Bandet vant Spellemannprisen 1987 i klassen rock for albumet Tell No Tales. I 1988 bestemte «Diesel» Dahl seg for å forlate bandet etter at det hadde vært en turbulent tid i bandet. «10 000 Lovers (In One)» er TNTs største hit.
Begynnelsen 1982–1984
Dag Ingebrigtsen var i 1982 ute etter et nytt band etter at The Kids var oppløst, og «Diesel» Dahl, som Ingebrigtsen hadde spilt i band med i tenårene, ble fort medlem. Etterhvert fikk de med seg Steinar Eikum som bassist og Ronni Le Tekrø som gitarist. Høsten 1982 hadde bandet allerede fått platekontrakt, og albumet TNT kom ut og vakte oppsikt fordi det var på norsk. Albumet er en klassiker innen norsk heavy metal-historie og inneholdt klassikere som «U.S.A.», «Eddie» og «Harley-Davidson». Bandet bestemte seg for å synge på engelsk på oppfølgeren. Innen da hadde Steinar Eikum slutta, og Morten Skaget ble ny bassist under artistnavnet Morty Black. Ingebrigtsen gjorde opprinnelig vokal på albumet, men ble underveis byttet ut med Tony Harnell fra USA. Tekrø uttalte «Vi hørte en originalt klingende røst fra himmelen og inviterte ham til Norge for å bli med i bandet.» Tapen var en demo av flere prosjekter Harnell hadde vært involvert med mellom 1981 til 1984, inkludert noen sanger fra bandet han forlot for å bli med i TNT; The Jackals. Til denne dag sier Tony at han ikke vet hvordan demoen kom til TNT. I 1984 ble Harnell introdusert for Mike Varney som begynte å diskutere dette bra bandet i Norge som var på utkikk etter en vokalist. Han ga Harnell båndet av TNT for å sjekke dem ut. Harnell har sagt om denne episoden: «Jeg tok den med hjem, og jeg var blåst bort. Det var så bra, og det var akkurat den type musikk jeg ønsket å gjøre på det punktet i livet mitt.» Albumet Knights of the New Thunder ble utgitt i 1984 og ble et slags gjennombrudd for bandet, og de fikk stor oppmerksomhet utenfor landets grenser. Med videoen til «Seven Seas» fikk de en aldri så liten hit.
Internasjonal gjennombrudd og pause 1985–1989
I 1987 kom det tredje albumet Tell No Tales med hitsinglene «Everyone's a Star» og «10,000 Lovers (In One)». Albumet ble det store gjennombruddet for bandet, og særlig i USA ble de tatt vel imot og havnet bl.a. inne på den offisielle topp 100-lista til Billboard. Bandet fikk også Spellemannprisen 1987 i klassen rock for albumet, og videoen til «10,000 Lovers (In One)» ble en stor suksess. Bandet turnerte mye både i USA og Japan, men trommeslager «Diesel» Dahl gikk etterhvert lei og takket for seg og startet bandet TinDrum. Kenneth Odiin ble ny trommeslager, men ga seg like etter at Intuition kom på markedet i 1989. Denne utgivelsen ble et ganske pop-preget album, og det var litt misnøye med utviklingen innad i bandet. Det ble en ufrivillig pause i TNT. Skaget og Tekrø startet et hobbyband med navn Bad Habitz, Harnell startet bandet Morning Wood, og Odiin ble etterhvert trommeslager i Stage Dolls.
Ustabilt comeback
Etter en pause kom albumene Realized Fantasies og Three Nights in Tokyo utgitt i 1992, denne gangen med John Macaluso som ny trommeslager. Også han var kun med på ett studioalbum før han takket for seg. Det ble nok en pause for TNT. Samlealbumet Till Next Time – The Best of TNT ble utgitt i 1996, samtidig som bandet prøvde seg igjen, denne gangen med Frode Lamøy fra Jack in the Box på trommer og Dag Stokke på keyboard som tilnærmet fast medlem. Albumet Firefly ble ingen kjempesuksess, og Harnell forlot bandet for å satse på sitt nye band, Westworld. På denne tiden hadde også Tekrø innledet et samarbeid med Terje Rypdal. De ga ut tre album sammen. Etter et år kom Harnell tilbake i bandet ,og albumet Transistor kom ut i 1999. Likevel skjedde det ikke mye rundt TNT. Bandet spilte ikke lenger konserter, og Harnell valgte derfor å holde liv i Westworld.
Stabilt comeback
I 2003 kom samlealbumet The Big Bang – The Essential Collection ut. «Diesel» Dahl kom samme år tilbake som trommeslager, og bandet begynte å jobbe med nytt materiale. En EP kalt Taste ble gitt ut samme år. Denne kom ikke ut i Norge. Et nytt album, My Religion, kom i 2004, men i etterkant av en lengre turné sluttet Skaget i bandet, og Sid Ringsby ble stand-in før Victor Borge tok over i 2005. Samme år kom albumet All the Way to the Sun, hvor Sid Ringsby deltok på bass. I 2006 sluttet Harnell av både personlige og profesjonelle grunner, og han gjorde det klart at denne gangen var det for godt. CD/DVD-en Live in Madrid kom ut høsten 2006. Selv om det ble uttalt av Tekrø i et intervju at Harnell forlot bandet «midt i en turne», så gjennomførte Harnell den ene konserten som var booket da han trakk seg, nemlig Polar Rock Festival i Nord-Norge. TNT hadde allerede vært på turné med ny vokalist; Tony Mills, innen den tid. Polar Rock Festival ba om at Harnell opptrådte med bandet, og han samtykket ut av respekt for arrangøren og for å si farvel til fansen i Norge. Harnell brakte Mills opp på scenen for den siste sangen av settet for å overlevere fakkelen, og de sang sammen «Harley-Davidson», som er Tonys minst likte TNT sang. Han har sagt i intervjuer at dette ikke var den sangen han ønsket skulle være den siste han sang på scenen med TNT, for han følte sterkt at den ikke representerer musikken han skapte med bandet.
2007–2013
Med Tony Mills som ny vokalist og Victor Borge som ny bassist, ble albumet The New Territory utgitt i 2007. Albumet ble møtt med blanda kritikk og kontrovers blant fansen. Albumet Atlantis ble utgitt den 22. september 2008 i både Norge og Japan, og albumet var påvirket av The Beatles og Queen og mikset av Tommy Hansen. Den 12. desember 2008 gjorde originalbesetningen Dag Ingebrigtsen, Ronni Le Tekrø, Steinar Eikum og «Diesel» Dahl, en one-off gjenforening under en konsert under Ingebrigtsens 50-årsdag. Albumet Engine kom ut den 27. desember 2010 og resten av Europa i januar 2011. «Diesel» Dahl har sagt at albumet er et forsøk på å gjenerobre den gamle TNT-sounden. Bård Svendsen var tilbake på keyboard på albumet. Tekrø uttalte i radioprogrammet Stjerneklart i januar 2011 at det blir TNT's siste album: «Jeg kan love at det vil være det aller siste TNT-albumet. Det kan ikke være fullt besluttet, men vi kan føle at dette albumet er en hederlig avslutning på album fra bandet. TNT vil ikke splitte opp, men jeg kan ikke se at vi kommer til å lage en ny studioplate på mange år.» Den 27. april 2011 døde keyboardist Dag Stokke av kreft. Han hadde turnert med TNT siden april 1987 og dukket opp på hvert album fra Realized Fantasies i 1992 til Engine i 2010. Han ble erstattet av Roger Gilton. TNTs konsert på Sala Heineken i Madrid 17. september 2011 ble filmet for en kommende DVD-utgivelse. Den 2. juni 2012 feiret TNT sitt 30-årsjubileum med å spille en konsert på Clarion Hotel i Trondheim. Bandet spilte med Trondheim Symfoniorkester med Dag Ingebrigtsen og Tony Harnell som gjesteartister på «Seven Seas». Victor Borge forlot TNT i desember 2012 for å følge et annet prosjekt. I mars 2013 annonserte bandet at Sid Ringsby var tilbake i bandet. Den 15. mars 2013 kom singelen «Hidden Treasure» ut, som bandet også hadde auksjonert bort. I august 2013 kunngjorde Tony Mills at han hadde bestemt seg for å forlate TNT for å forfølge soloprosjekter. Han sa følgende: «For det meste av dette året har vi knapt spilt, og vi har ikke skrevet eller spilt inn noe nytt. For meg er det ikke slik det skal være når du er i et band.»
Tony Harnell overtok nok en gang mikrofonen etter Mills i oktober 2013, men i januar 2015 forlot hannok en gang bandet. Bruddet varte derimot ikke lenge, for i mai 2016 var amerikaneren nok en gang inne i bandet igjen. I forbindelse med 30-årsjubileet til Tell No Tales dro bandet på turné med Harnell, Ronni Le Tekrø, Morten «Diesel» Dahl og bandets nye bassist; Ove Husemoen. Samtidig ble det planlagt et nytt album fra bandet, men i oktober 2017 kom nyheten at Harnell og TNT hadde blitt enige om å avslutte samarbeidet nok en gang.
I forbindelse med bandets oppvarmingskonsert for veteranene Scorpions ble TNTs nye vokalist, spanske Baol Bardot Bulsara, presentert for publikum. Spanjolen fikk gode skussmål fra fansen, og sommeren 2018 slapp bandet sitt trettende album, treffende titulert XIII, på selskapet Frontiers Music Srl.
Rockheim Hall of Fame
I april 2019 ble det kjent at TNT skal innlemmes i Rockheim Hall of Fame.
Cubas kvinnelandslag i håndball
Cubas kvinnelandslag i håndball er det kvinnelige landslaget i håndball for Cuba. Det representerer landet i internasjonale håndballturneringer, og reguleres av Federación Cubana de Balonmano. Landslaget har deltatt i internasjonale turneringer siden 1987.
Resultater i internasjonale turneringer
''Resultatene som er vist under er kun turneringer der Cuba har deltatt. Turneringer de ikke har tatt del i er ikke ført opp.''
Trondheim Arbeidersamfunn
Trondheim Arbeidersamfunn er et arbeidersamfunn i Trondheim. Organisasjonen er et lokallag i Trondheim Arbeiderparti, og utgjør det største lokallaget i Trøndelag med over 200 medlemmer.
Arbeidersamfunnet er samtidig et resultat av en sammenslåing av flere lag rundt Trondheim sentrum, samt Miljøvernlaget.
Ledere for laget er og har vært:
Torrijos-Carter-traktatene
Torrijos-Carter-traktatene, ofte omtalt som Torrijos-Carter-traktaten er to avtaler undertegnet av USA og Panama i Washington, D.C. den 7. september 1977. Avtalene opphevet Hay-Bunau Varilla-traktaten fra 1903 og garanterte Panama kontroll over Panamakanalen etter 1999, etter USA hadde kontrollert kanalen og sonen rundt siden 1903.
Den første avtalens offisielle navn er «The Treaty Concerning the Permanent Neutrality and Operation of the Panama Canal» (Avtalen om permanent nøytralitet og drift av Panamakanalen) og er til vanlig omtalt som nøytralitetsavtalen. Under denne avtalen forbeholder USA seg rett til å forsvare Panamakanalen mot enhver trussel som kan hindre dens fortsatte nøytrale betjening av skip fra alle verdens land. Den andre avtalens offisielle navn er «The Panama Canal Treaty» (Panamakanalavtalen) og angir at fra kl 1200 den 31. desember 1999 vil Panama overta fullt ansvar for kanalens drift og forsvaret av den.
Ommunddal
Ommunddal eller Ommunddalen (også stavet Amund- og Åmund-), er ei lita fjellbygd i Åfjord kommune i Trøndelag. Næringsvirksomhet i bygda er jordbruk. Ellers er bygda rik på flott fjellnatur med store muligheter til jakt og fiske. Ommunddalselva renner forbi her. Ommunddalen var en av de første stedene hvor man fikk et kraftverk i Åfjord. Det ble bygget ca. 1929. Gården Ommunddal ble nevnt for første gang i 1590, under Stigtens gods. Navnet kommer fra mannsnavnet Ommund.
Kangia
Kangia (dansk: Jakobshavns Isfjord) er en fjord i Ilulissat kommune på vestkysten av Grønland. Den ligger i gå-avstand fra kommunens hovedby, Ilulissat, deler av veien går på en fin plankesti.
Fjorden er 40 km lang og ligger ca. 250 km nord for den nordlige polarsirkelen. Denne fjorden ble sammen med isbreen Sermeq Kujalleq Verdensarvstedet Ilulissatfjorden i 2004 og er Grønlands eneste verdensarvsted. Sermeq Kulalleq er en av verdens raskeste isbreer, den beveger seg ca. 19 meter pr. dag og produserer derfor store mengder isfjell. Mange av isfjellene blir sittende fast i kortere eller lengre tid ved utløpet av fjorden, der den er grunnest. Fjorden ender opp i Diskobukten.
Kangia og Ilulissatfjorden er en godt besøkt turistattraksjon på Grønland.
Kilder
Kangia
Den tredelte traktat
Den tredelte traktat er et gnostisk skrift fra år 250-300.
Skriftet tilhører den valentianistiske retningen innen gnostisismen. Det inneholder en fremstilling av «det valentinianske mytologiske systemet, som ønsker å forklare hvordan sjelen og materien kunne bli til, når det i utgangspunktet bare var ånd som fantes». Skriftet gjør rede for kosmologien, frelsesforståelsen, demiurgens rolle og til sist gjenopprettelsen (apokatastasis).
Star Trek: The Next Generation
Serien handler om et mannskap som utforsker verdensrommet på Starfleet-romskipet USS «Enterprise-D», ledet av Jean-Luc Picard (Patrick Stewart). Serien er satt til å være omtrentlig 80 år etter handlingene i Star Trek: The Original Series.
Den tredelte traktat
Skriftet, som er en koptisk oversettelse av en gresk original, ble oppdaget i Codex I blant Nag Hammadi-skriftene i 1945. Det kan være vanskelig å forstå, muligens fordi oversetteren ikke har forstått den greske originalen. Teksten er gjengitt på norsk i samlingen Gnostiske skrifter, 2002.
Star Trek: The Next Generation
Bakgrunn
Episodene følger eventyrene til mannskapet ombord på Galaxy-klasse-romskipet USS «Enterprise NCC-1701-D» (kallenavn «Enterprise-D»). Skipet er et flaggskip i flåten til Starfleet og United Federation of Planets, og er utformet både for utforsking og diplomati, men er også klar for krigshandlinger.
Introen til serien åpner med et sitat opplest av Patrick Stewart, og etterligner åpningen til Star Trek: The Original Series. I motsetning til den opprinnelige åpningen, er frasen «five year mission» (engelsk, «femårig oppdrag») erstattet med «continuing mission» («fortsettende oppdrag», et oppdrag uten kjent ende), og «no man» («ingen mann») er erstattet med kjønnsnøytrale «no one» (omtrentlig «ingen»):
Mannskapet på «Enterprise» er i en pågående utforsking av galaksen, og møter på flere forskjellige raser og arter med skapninger som de kommuniserer og samhandler med. Dramatiske hendelser som involverer tidsreise, naturkatastrofer, eksterne konflikter, maskin- og programvarefeil forekommer.
Forbindelser til andre deler av Star Trek-universet
Seriens kjenningsmelodi kombinerer fanfaren laget av Alexander Courage fra Star Trek: The Original Series med en komposisjon laget av Jerry Goldsmith for filmen Star Trek: The Motion Picture (1979). Star Trek: The Next Generation har andre likheter med Star Trek: The Motion Picture: Filmfigurene Willard Decker og Ilia har mange likheter med seriens Will Riker og Deanna Troi. Første episode i andre sesong («The Child») og trettende episode i fjerde sesong («Devil's Due») av Star Trek: The Next Generation er basert på manus for Star Trek: Phase II.
Noen kulisser fra Star Trek: The Original Series og tidligere filmer ble brukt om igjen for Star Trek: The Next Generation, samt i andre filmer senere. Noen av disse er deler av transporteringsrommet.
Hovedpersoner
Det skjedde flere endringer i løpet av de syv sesongene som serien gikk. Denise Crosby, da i rollen som Natasha Yar, bestemte seg for å forlate serien like før slutten av første sesong. Figuren Worf (spilt av Michael Dorn) erstattet Natasha Yar i stillingen som sikkerhetssjef og taktisk offiser. Crosby returnerte senere som Natasha Yar i en alternativ tidslinje i episodene «Yesterday's Enterprise» (sesong tre, episode femten) og «All Good Things...» (sesong syv, episodene 25 og 26; sesongavslutning). Crosby spilte også Natasha Yars datter, Sela, i to sesonger.
Gates McFadden, som spilte Beverly Crusher, forlot serien etter første sesong. Hennes figur ble erstattet av Katherine Pulaski, spilt av Diana Muldaur. Muldaur ble ikke kreditert i åpningsteksten til serien, men ble i stedet listet som en spesiell gjesteopptreden («guest star»). Pulaski var ikke en populær figur blant seerne, og ble erstattet av Beverly Crusher mot slutten av den andre sesongen, igjen spilt av McFadden.
Wesley Crusher, spilt av Wil Wheaton, ble også skrevet ut av serien i løpet av fjerde sesong. Wheaton ønsket selv å forlate serien, blant annet fordi han ble frustrert av figurens begrensninger, og at han ville se hva resten av skuespillerkarrieren kunne by på. Wesley Crusher dukker opp i flere episoder senere, og Wheaton har senere uttalt at han gjerne blir med på fremtidige Star Trek-verk.
Andre opptredener
Noen figurer fra Star Trek: The Original Series er også i Star Trek: The Next Generation, og er spilt av de opprinnelige skuespillerne: DeForest Kelly som Leonard McCoy i episoden «Encounter at Farpoint», Leonard Nimoy som Spock i «Unification» og James Doohan som Montgomery Scott i «Relics». Mark Lenard opptrer som Sarek i to episoder, og Majel Barrett gjentok sin stemmerolle som datamaskinen i USS «Enterprise», samt rollen som betazoid-moren til Deanna Troi, Lwaxana Troi.
Star Trek: The Next Generation introduserer to figurer som senere blir hovedroller i oppfølgerserien Star Trek: Deep Space Nine: Miles O'Brien (spilt av Colm Meaney) og Worf (Michael Dorn). Andre figurer fra Star Trek: The Next Generation som opptrer i Star Trek: Deep Space Nine er Q, Duras-søstrene Lursa og B'etor, Gowron, Kurn (Worfs bror), Alexander Rozhenko (Worfs sønn), Keiko O'Brien (Miles sin kone), Molly O'Brien (Miles sin datter), Lwaxana Troi, Thomas Riker, Vash og Gul Evek.
Figurene Reginald Barclay, Deanna Troi, Q, William Riker og Geordi LaForge opptrer alle i Star Trek: Voyager. Tom Paris, en av hovedpersonene i Star Trek: Voyager, er basert på figuren Nicholas Locarno fra Star Trek: The Next Generation; Robert Duncan McNeill, som spilte Locarno, gikk videre til å spille Paris. Star Trek: Deep Space Nine-figuren Julian Bashir (spilt av Alexander Siddig) er også i Star Trek: The Next Generation-episoden «Birthright, Part I», og Armin Shimerman spilte Quark i episoden «Firstborn».
Figurene Deanna Troi og William Riker er også med i Enterprise-finalen «These Are the Voyages...»
Oppfølgere
Fire filmer med figurene fra serien har blitt laget:
Tre andre Star Trek-serier etterfulgte Star Trek: The Next Generation:
Serien har også inspirert utallige romaner, tegneserier, analytiske bøker, nettsteder og andre verk utført av fans.
Emmy
Star Trek: The Next Generation har vunnet 18 ulike Emmy-priser, og blitt nominert 40 ganger.
Star Trek: The Next Generation har også vunnet 11 andre priser, og blitt nominert for priser 11 ganger utover Emmy-prisene.
Tanja Frieden
I snøbrettcrossfinalen under vinter-OL i 2006 var Frieden på en andreplass, godt bak amerikanske Lindsay Jacobellis, da sistnevnte krasjet da hun forsøkte en showboat. Hun passerte Jacobellis og vant gullmedaljen.
Frieden, hvis mor er fra Norge, taler norsk flytende samt den sveitsisk-tyske dialekten fra hennes hjemområde. Hun taler også tysk. I begynnelsen av karrieren konkurrerte hun for Norge.
Frieden ble kåret til Årets sportskvinne i Sveits i 2006.
Før hun ble profesjonell arbeidet hun som barneskolelærer i Sveits. Halve året bor Friden nær sin hjemby i Berner Oberlands fjell. Den andre halvdelen er hun på verdensturné i snøbrettkonkurranser.
Karlshus
Karlshus er et tettsted og administrasjonssenteret i Råde kommune i Østfold. Tettstedet har innbyggere per 1. januar. Karlshus ligger på sørsiden av Vansjø langs E6, omtrent 7 kilometer sørøst for Ryggebyen.
Denny Morrison
Denny Morrison (født 8. september 1985) er en canadisk skøyteløper.
I OL i Torino i 2006 gikk Morrison på det canadiske laget som tok sølv i lagtempo. Individuelt ble han nr. 19 på 1,000 meter og nr. 11 på 1,500 meter. I VM allround i Calgary i 2006 ble Morrison nr. 5.
Under VM enkeltdistanser i Salt Lake City 2007 tok han sølv på 1,000 meter og bronse på 1,500 meter. Ett år senere tok han gull på 1,500 meter og bronse på 1,000 meter i Nagano. 14. mars 2008 satte han verdensrekord på 1,500 meter med 1.42,01.
Markabygda
Markabygda er et sogn og ei bygd i Levanger kommune i Trøndelag. Bygda ligger nordøst for Movatnet, ca. 10 km sørøst for tettstedet Skogn og 15 km sør for tettstedet Levanger. Fylkesvei 754 forbinder Markabygda med tettstedet Skogn.
Markabygda kirke er sognekirke for Markabygda sogn i Sør-Innherred prosti i Nidaros bispedømme. Frem til 2004 var Markabygda sogn et annekssogn i Skogn prestegjeld. Markabygda sogn måler 47,5 km².
Markabygda Montessoriskole med rundt 50 barneskoleelever åpnet høsten 2004. I det offentlige skoleverket sogner Markabygda til Skogn barne- og ungdomsskole.
Serge Blusson
Serge Blusson (født 7. mai 1928 i Paris, død 14. mars 1994) var en fransk syklist som deltok i de olympiske leker 1948 i London.
Markabygda
Markabygda har fleridrettslaget Markabygda Idrettslag, stiftet i 1945.
Serge Blusson
Blusson ble olympisk mester i sykling under Sommer-OL 1948 i London. Sammen med Pierre Adam, Charles Coste og Fernand Decanali vant han lagkonkurransen 4000 meter forfølgelsesritt foran Italia og Storbritannia.
Søbadeindretningen i Trondhjem
Sjøbadets formann var fram til 2009 siviløkonom Odd Gunnar Eikrem.
Utøy
Utøy (også kalt Utøya) er ei bygd i Inderøy i Trøndelag fylke. Bygda er kommunens grense mot Mosvik forbundet med Skarnsundbrua, og ligger ytterst på halvøya som Inderøy ligger på nesten innerst i Trondheimsfjorden.
Mesteparten av næringsvirksomheten her er jordbruk, men vi finner også bedrifter som driver med entreprenørvirksomhet, mekanisk verksted og handel. Som i resten av Inderøy preges også Utøy av et rikt kulturliv. Her finner vi blant annet UL Øyna som hvert år setter opp revyer. Her er òg idrettslag og bedehus.
Mercedes GP
Mercedes Grand Prix Limited, kjører under navnet Mercedes AMG Petronas Formula One Team, forkortet til Mercedes, er et Formel 1-lag og konstruktør.
Utøy
Høyeste punkt er Tittinghalla 268 meter over havet.
Mercedes GP
Laget ble formet den 16. november 2009 da Mercedes-Benz og selskapet Aabar kjøpte 75,1% (Mercedes 45,1%, Aabar 30%) av Brawn Grand Prix, teamet som vant både fører- og konstruktørmesterskapet i 2009 med Mercedes-motorer. Teamsjefen Ross Brawn og Nick Fry eier fortsatt 24,9% av teamet, og de har fått oppgaven i å drive det for Mercedes-Benz. Teamets hovedsponsor er oljeprodusenten Petronas, som forlot BMW Sauber etter 2009-sesongen. Teamet er en fortsettelse av det gamle Mercedes-Benz-teamet som kjørte i 1954 og 1955, noe som markerer bilprodusentens comeback i sporten etter 55 år.
Teamet debuterte i Australias Grand Prix 2010 med syv-ganger verdensmester Michael Schumacher, som kom tilbake til sporten etter tre år, og Nico Rosberg, som forlot Williams før Formel 1-sesongen 2010.
Laget har 8 konstruktørtitler på rad.
Førere
I Formel 1-sesongen 2023 forstsetter 7-ganger verdensmester Lewis Hamilton sammen med landsmann George Russell.
Resultater
Hovedartikkel: Mercedes GPs Formel 1-resultater
Svidal
Svidal er ei grend i Jølster i Sunnfjord kommune. Grenda ligger på nordsiden av Jølstravatnet, mellom Skei og Vassenden.
Postament
Postament er i heraldikken forskjellige typer figurer som skjoldets underkant kan stå på eller sveve rett over. Samtidig er det da vanligvis også skjoldholdere som står på dette postamentet. Postamentet kan være en fast del av et våpenskjold, men kan også være et rent dekorativt element i en våpenavbildning, i et ikke-heraldisk segl eller i en annen framstilling.
Et postament kan være en bygningskonstruksjon, en kartusj, en grassbakke, et fjell, bølger, liggende dyr, militære våpen, redskaper og andre grafiske figurer. Postamentet er vanligvis avbildet nokså naturalistisk og ikke i streng heraldisk stil. På eller inntil postamentet kan det være plassert ordenskjeder og flagrende bånd med motto skrevet på.
Enkle postamenter forekommer i senmiddelalderen, men fra 1700-tallet ble de stadig mer kompliserte og kunstferdige. Postament finnes i noen adelsvåpen fra unionstiden med Danmark, men er ellers lite brukt i Norge – og finnes ikke i riksvåpenet, kongevåpenet eller kommunevåpnene.
Både i Islands riksvåpen og i nabolandenes kongevåpen brukes postament. Vi kan også i Norge finne noen utgaver av det gamle dansk-norske unionsvåpenet med de to villmennene som står på former for postament. Vi ser en god del bruk av postament i mange ikke-europeiske riksvåpen og i engelsk heraldikk.
Et postament regnes som skjoldenes ytre utstyr og er blant de såkalte «praktstykker». Ofte er de bare kort nevnt, eller ikke nevnt, i de fagmessige våpenbeskrivelsene, blasoneringene. I så fall er det helt opp til den enkelte tegner og våpeneier hvordan de ønsker at postamentet skal bli utformet. Noen våpeneiere som har postament og annet ytre utstyr i sine våpen, bruker likevel bare skjoldet.
I mange segl fra 1700- og 1800-tallene er det satt former for postament under skjold eller symbolske figurer. Postamentet kan da være et rent dekorativt element. Dette ses bl.a. i flere av eidsvollsmennenes segl på Norges Grunnlov av 17. mai 1814, bl.a. i seglene til Valentin Sibbern, Frederik Schmidt og Nicolai Wergeland.
Lappugle
Lappugle (Strix nebulosa) er ei stor ugle (litt mindre enn hubro) som er utbredt i det nordlige barskogbeltet, fra Finnmark til Østlandet i Norge og østover via Fennoskandia, Baltikum (unntatt Latvia, der arten regnes som utryddet ) og Sibir i Russland til de store barskogene i Nord-Amerika. I senere tid har arten blitt observert så langt sør som til Østfold (Moss) og Telemark (Kragerø) i Sør-Norge. Slagugle (S. uralensis), som også opptrer i Norge, ser ut til å være artens nærmeste nålevende slektning.
Beskrivelse
Lappugla måler cirka 57–67 cm og er ei stor ugle med et karakteristisk stort, rundt hode med små, stirrende øyne. Hunnen blir størst og veier typisk 977–1 900 g, mens den mindre hannen gjerne veier omkring 568–1 110 g. Den regnes som den største av de typiske barskoguglene.
Fjærdrakten er i hovedsak grå i ulike nyanser. Den eurasiske underarten er blekere enn den nordamerikanske og har karakteristiske felt av lysere fjær langs neseryggen. De gule øynene er omkranses av en parabollignende ansiktsdisk med smale ringer i mørkere grått eller brunt. Nebbet er gult.
Atferd
Lappugla lever i en nomadisk tilværelse, men bevegelsesmønsteret er svært variert. Noen steder har den også stabil tilstedeværelse, som i Finland og Ukraina. Ellers påvirkes bevegelsesmønsteret av bestandene av smågnagere (spesielt arter i hamsterfamilien), som regnes som hovedføden. Til en viss grad påvirkes dette også av snøforholdene. Blir snøen for dyp beveger gjerne arten seg mot områder med mindre snø.
Arten lever normalt i monogame parforhold, men polygyni mistenkes. Parforholdet varer ikke gjennom vinteren, men det hender at individene kan danne et nytt par neste sesong. Lappugla overtar som regel et kvistreir etter andre skoglevende rovfugler, eksempelvis hønsehauk og musvåk eller fjellvåk. Territoriet kan variere fra 0,5–25 km². Hunnen legger 2–9 egg (normalt 3–5) med inntil to dagers mellomrom. Eggene ruges av hunnen i 28–36 dager, mens hannen mater henne. Ungene forlater redet etter cirka 25–30, før de er flygedyktige. De mates direkte av hannen. Omkring 7–14 dager senere har de fått full fjærdrakt og er flygedyktige. Avkommet er typisk omkring tre år gamle da de forplanter seg første gang. Det er kjent at arten kan angripe nærgående mennesker når den har unger i reiret.
Hvor gamle lappugler blir er usikkert, men de kan bli ganske gamle. Et ringmerket (i Alberta, Canada) eksemplar ble påkjørt av en bil og skadet da det var (minimum) 18 år og 9 måneder gammelt. Fuglen tilbragte resten av tilværelsen i fangenskap etter ulykken og ble 27 år gammel.
Status
Internasjonalt regnes lappugla som livskraftig, men den er oppført på CITES liste II. Arten er oppført på Norsk rødliste for arter 2015 som sårbar (VU). Isolert sett skulle status vært sterkt truet (EN) i Norge, men den norske populasjonen ses i sammenheng med nabolandene. Man anser at arten vil kunne innvandre derfra om den skulle bli borte i Norge.
Populasjonen av lappugle påvirkes av smågnagersvingninger. Det er uklart hvor tallrik den eurasiske populasjonen er. Den nordamerikanske består imidlertid minimum av 50 000 individer. I Fennoskandia finner man hovedutbredelsen i Finland og den nordøstre delen av Sverige. I Finland regnes populasjonen til minimum omkring 850 par, men man antar at den i gode år ligger omkring 1 000–1 600 par.
Inndeling
Lappugla deles tradisjonelt inn i to underarter: Populasjonen i Khentijfjellene i det nordlige Mongolia har blitt beskrevet som ssp. elisabethae, men det er tvilsomt om den skiller seg særlig fra lapponica. En nyere studie av den nordamerikanske populasjonen indikerer imidlertid, at individer i Sierra Nevada (California) kan representere ei distinkt linje, og ssp. yosemitensis har blitt foreslått. Populasjonen skiller seg blant annet gjennom fjærdrakten, morfometriske og vokale forskjeller. Ytterligere studier er imidlertid ønskelig før spørsmålet om underartstatus avgjøres.
Inndelingen følger Taxonomy in Flux og er i hovedsak basert på Wink et al. (2008) og Fuchs et al. (2008b). BirdLife International og HBW Alive regner ikke med tribuset Strigini, men legger Strix direkte under Striginae. Slektsforholdet mellom artene i Strix regnes heller ikke som avklarte. Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er ikke offisielle.
American National Standards Institute
ANSI har blant annet gitt navn til flere tegnsett for datasystemer. Flere av disse baserer seg på ASCII-tegnsettet. ASCII er et akronym for American Standard Code for Information Interchange og tegnsettet ble introdusert så tidlig som 1963. Det ble ANSI standard først i 1967, da under navnet ANSI X3.4 og definerer 128 tegn. Det tegnsettet som oftest kalles ANSI er også blitt en internasjonal standard og heter da ISO 8859. Dette blir av mange feilaktig omtalt som ASCII.
ACiD Productions har benyttet tegnsettet til kunstverk.
Velgjørenhetens orden (Hellas)
Velgjørenhetens orden (gresk: Τάγμα της Ευποιΐας) er en gresk orden. Den ble innstiftet av kong Georg II 5. mai 1948 til belønning av kvinners innsats, da kvinner ikke hadde tilgang til øvrige greske ordener. Ordenen ble beholdt etter at Hellas i 1975 ble en demokratisk republikk. Under monarkiet var kongen ordenens ordensherre. I dag er republikkens president stormester. I dagens greske ordensvesen rangerer Velgjørenhetens orden som den fjerde og siste ordenen, etter Frelserens orden, Æresordenen og Føniksordenen.
Inndeling
Velgjørenhetens orden er delt inn i fem klasser:
Insignier
Ordenstegnet for Velgjørenhetens orden er utformet som en blomst med fem blåemaljerte kronblader med grønne blader imellom. Midtmedaljongen viser jomfru Maria med Jesusbarnet. Medaljongen er omgitt av en hvitemaljert bord der innskriften «ΕΥΠΟΙΙΑ» (velgjerning) er plassert. Ordenstegnene er identiske for de ulike grader av ordenen, men varierer i størrelse og er opphengt i bånd med ulik utforming. Ordensstjernen er i sølv og har åtte grupper av tagger. Den har medaljongen med Maria og barnet i midten. Ordensbåndet er gult med smale blå kantstriper.
I tiden Hellas var et monarki bar baksiden av ordenstegnet den regjerende konges monogram. Ordenstegnet var opphengt i båndet i en kongelig krone. Ved overgangen til republikk er de kongelige symbolene fjernet fra ordenstegnene for Velgjørenhetens orden. Baksiden av ordenstegnet fikk i stedet bokstavene «EΔ» for Ελληνική Δημοκρατία, som betyr Den hellenske republikk. I 1984 ble baksiden omgjort. Den bærer siden da Hellas' riksvåpen med republikkens navn skrevet helt ut.
Tildeling
Ordenen ble innstiftet for å kunne hedre kvinners filantropiske eller veldedige fortjenester, samt kvinners litterære eller kunstneriske innsats. Også innsats innen utdanningsvesenet kan hedres med utnevnelse til ordenen. Utelukkende kvinner kan utnevnes til Velgjørenhetens orden. Ordenen kan tildeles grekere eller utlendinger. Den tildeles nå for fremragende fortjenester av Hellas, for veldedig innsats og for fremragende prestasjoner innen kunst og litteratur.
Rafiq Charania
Rafiq Charania (født 18. november 1974, død 6. april 2014) var en norsk IT-gründer og bedriftsleder.
Charania holdt stillinger innen forskjellige IT-bedrifter før han i 2003 etablerte selskapet blogsoft med Per Kleven. Selskapet utviklet blogg-teknologien benyttet av blant annet Sprayblogg.no, Weblogg.no og den svenske bloggsiten Blogg.se. Han etablerte blogg.no, som benyttet den egenutviklede programvaren. Selskapet ble på slutten av 2000-tallet Norges største bloggtjeneste-leverandør og det raskest voksende norske nettstedet.
Charania ble i 2009 kåret til et av Norges hundre største unge ledertalenter 2009.
Herbert Burrows
Herbert Burrows (født 12. juni 1845 i Redgrave i Suffolk, død 14. desember 1922) var en britisk pasifist og sosialistisk aktivist.
Burrows arbeidet en tid for skatteinnkrever-departementet Inland Reveneue, og studerte også en kort tid ved University of Cambridge.
I 1877 flyttet han til London og ble medlem av National Secular Society. Der møtte han i 1879 for første gang Annie Besant. I 1880 var han blant grunnleggerne av Aristotelian Society, ble medlem av Socialist and Political Education League, og ble visepresident i Manhood Suffrage League.
I 1881 var Herbert Burrows en av grunnleggerne av Democratic Federation, og ble partiets kasserer i 1883. Han var en av partiets drivkrefter for dets dreining mot sosialismen i 1884, da det ble omdøpt til Den sosialdemokratiske føderasjon og ble Storbritannias første organiserte sosialistiske parti. Burrows representerte gruppen i den utøvende komité til Law and Liberty League.
Sammen med Annie Besant, organiserte Herbert Burrows Fyrstikkpikenes streik i London i 1888. Han ble senere kasserer for deres fagforening Union of Women matchmakers.
I 1893 ble Burrows også medlem av Rainbow Circle, en løselig sammensatt gruppe bestående av liberalister, fabianske sosialister og andre sosialister, som kom sammen i London i et forsøk på å bli enige om politiske, industrielle og sosiale reformer.
Burrows var også medlem av Teosofisk Samfunn, International Arbitration and Peace Association og International Arbitration League.
I 1908 gjorde han et forsøk på å bli innvalgt i det britiske parlamentet under et suppleringsvalg i den tidligere valgkretsen Haggerston. Etter et nytt forsøk på å innvelges i parlamentet fra Haggerston i 1910, trakk han seg fra partiet i 1911, delvis fordi han var desillusjonert over partiets dårlige oppslutning og delvis fordi han mente partiet var blitt millitaristisk.
Inokulasjon
Inokulasjon (fra latin inoculatio (genitiv inoculationis), «innplanting») vil si immunisering mot sjukdom, framfor alt kopper, ved å påføre smitte. Inokulasjon var en forløper for koppevaksinen.
Prinsipp og historisk bruk
Opphavet til metoden er uviss. Den hadde vært brukt i India og Kina i århundrer, men ble først kjent i Europa tidlig på 1700-tallet. Da hadde lady Mary Wortley Montague, gift med den britiske sendemannen til Det osmanske riket, vært vitne til inokulasjon i Konstantinopel (Istanbul). Metoden gjorde inntrykk på henne; hun hadde mista en bror i kopper og bar selv arr i ansiktet av sykdommen. I 1718 fikk hun ambassadelegen til å inokulere den fem år gamle sønnen hennes. En yngre datter ble også inokulert noen år seinere. Tilbake i England fortalte hun venner om metoden, blant dem sir Hans Sloane, livlegen til George I. Det bredte seg en viss interesse for fenomenet, og en lege fikk tillatelse til å prøve ut metoden på seks innsatte i Newgate-fengselet. Immuniseringa var vellykka, og de dømte fikk sin frihet. I 1722 beslutta så prinsen av Wales – den seinere George II – å få sine døtre inokulert. Den vellykka kongelige inokuleringa førte til at metoden ble tatt i bruk ved flere europeiske kongehus, og litt etter litt vant metoden innpass i befolkninga for øvrig. En engelsk lege innførte metoden i Det russiske keiserdømmet i 1793. Fredrik II av Preussen satte i gang storstilt vaksinering etter at Ludvig XV av Frankrike døde av kopper. George Washington ble smittet av kopper og var vansiret i ansiktet, og beordret at den amerikanske hæren skulle immuniseres.
Metoden var imidlertid omdiskutert, og det reiste seg til tider kritiske røster mot den, særlig av vaksinemotstandere i Frankrike. Blant annet kritiserte Voltaire metoden i sine Lettres Philosophiques i 1733. Først i 1805 kom Napoléon Bonaparte i gang med vaksinering mot kopper og det førte til effektiv immunisering over hele Europa i kjølvannet av Napoleonskrigene.
Etter at Edward Jenner fant på å inokulere med kukopper, og dermed oppfant vaksinasjonen i 1796, kom inokulasjon gradvis ut av bruk. Vaksinasjon viste seg langt tryggere og var uten bivirkninger.
Eksterne lenker
Variolisation
Charles Coste
Charles Gustave Léonce Coste (født 8. februar 1924) var en fransk syklist som deltok i de olympiske leker 1948 i London.
Saltnes
Saltnes er et sted i Råde kommune og Fredrikstad kommune (tidligere Onsøy). Saltnes har i de siste ti årene blitt mer og mer populært å bo i. Befolkningen har økt kraftig siden 1955, da innbyggertallet lå på ca. 50 – 100. I dag er innbyggertallet ca. 3400. Den mest populære badestranden er på Saltholmen, som har mange synlige tegn fra istiden. Tettstedet har én kommunal barnehage og barneskole.
Charles Coste
Coste ble olympisk mester i sykling under Sommer-OL 1948 i London. Sammen med Pierre Adam, Serge Blusson og Fernand Decanali vant han lagkonkurransen 4000 meter forfølgelsesritt foran Italia og Storbritannia.
Saltnes
Beliggenhet
Saltnes ligger ved Krokstadfjorden – en arm av Oslofjorden – og lå tidligere (for flere hundre år siden) i Onsøy, da Krokstadfjorden var forbundet med Glommas vestre løp.
Historie
Saltnes har fått navnet sitt fra saltutvinningene som foregikk på Saltholmen for flere hundre år siden. Saltutvinninga utviklet seg senere til fiskeri og i dag står det rundt ti fiskebuer på holmen. Disse buene blir nå brukt som sommerhus.
I hvalfangsttida for omtrent hundre år siden utvandret mange fra Saltnesområdet. Noen ble igjen, og noen ble forelsket, giftet seg og tok med sine nye hustruer tilbake igjen. Det står igjen mange hus som er fra hvalfangsstida, som også står i "Hvalfangerveien". Disse husene er store og praktfulle, noe som kan si litt om hvor godt betalt det var med hvalfangst.
Kultur
Hvert år på den første lørdagen i juni arrangeres det et marked i sentrum av tettstedet. Dette markedet holdes utenfor på plassen ved Saltinn (eller kiosken i Saltnes). Markedet arrangeres av Saltnes Grendelag.
Saltnes har egen sportsklubb, Saltnes Sportsklubb (SSK). SSK ble stiftet 7. mars i 2012.
Saltnes har også egen BMX-klubb der de har en egen bane.
Sankthansaften arrangeres av Saltnesmusikken hvert år. Hit kommer mellom 2000 – 4000 mennesker for å feire på Saltholmen.
Julegrantenning utenfor Saltinn-kiosken skjer 1. søndag i advent hvert år. Dette arrangeres av Kiwanis, hvor Saltnesmusikken er med på å skape god førjulstemning.
Either Way I Think You Know
Either Way I Think You Know er det femte studioalbumet til det norske bandet Minor Majority, utgitt i 2009.
Auburn
Auburn var en virkelig eller oppdiktet landsby i Irland. Den ble skildret av Oliver Goldsmith i diktet «The Deserted Village» (1770). Irske og britiske utvandrere oppkalte mange steder i USA, Canada og Australia etter denne landsbyen.
Holmen (København)
Holmen er en vanlig samlebetegnelse på flere øyer som ligger mellom Sjælland og nordspissen av Amager ved København. Området var i tidsrommet ca. 1690–1990 hovedbasen for den danske orlogsflåten.
Holmen består av Nyholm, Arsenaløen, Dokøen og Frederiksholm.
Marinestasjon København holder til på Holmen.
Jindra Capek
Jindra Čapek (født 30. september 1953 i České Budějovice i daværende Tsjekkoslovakia) er en tsjekkisk illustratør.
Čapek flyttet til Sveits i 1969 der han studerte ved kunsthåndverksskolen i Zürich fra 1970 til 1971 og siden i Karlsruhe i Tyskland fra 1971 til 1975. Han begynte som frilans illustratør i 1977, og har siden illustrert en mengde bøker, ikke minst bildebøker med fortellinger bygd på eventyr og fabler. Disse har blitt oversatt til mange språk, også norsk. De gjennomkomponerte maleriene til Čapek viser ofte karikerte figurer og detaljer i en slags stilisert og dekorativ realisme. Billedstilen synes å være påvirket av mellomeuropeiske håndverkstradisjoner såvel som middelalderkunst og annet.
I dag bor og arbeider Jindra Čapek i Praha og Český Krumlov i Tsjekkia samt i Schwarzwald i Tyskland. Han har mottatt flere utmerkelser for bokkunsten sin.
Xuanpapir
Xuanpapir eller xuanzhi (tradisjonell kinesisk: 宣紙, forenklet kinesisk: 宣纸; pinyin: xuānzhǐ), eller shuenpapir, eller feilaktig men utbredt omtalt som rispapir, er en type papir som har sitt opphav i det gamle Kina og som benyttes for skriving (kalligrafi) og maling. Xuanpapiret er mykt og med fin tekstur.
Opprinnelse
Xuanpapir nevnes tidligst i de gamle kinesiske verkene Merknader om fordums berømte malerier og Den nye Tang-boken. Det ble opprinnelig produsert under Tangdynastiet i fylket Jing i det som i dag er provinsen Anhui, såvel som i nærliggende byer som Xuancheng og Taiping. Fylket var den gang underlagt prefekturet Xuanzhou, og fra administrasjonssenteret og elvehavnen der ble det skipet ut og spredt ut over hele riket; derav navnet Xuanpapir. I Songdynastiets tid måtte papirproduksjonen i Huizhou, Chizhou og Xuanzhou gradvis vike for produksjonen i fylket Jing.